У Жукоўшчыне ўжо паўгода, сказалі мясцовыя жыхары, застаецца нявырашанаю праблема стабільнай падачы вады на верхнія паверхі шматкватэрных дамоў. Старшыня райвыканкама абавязаў камунальную службу неадкладна прыступіць да вырашэння названай праблемы. Асфальтавання ў Жукоўшчыне чакаюць вуліцы ў мікрараёне новай забудовы. Асфальтаванне каштуе дорага, і пакуль сродкаў на яго для Жукоўшчыны знайсці не ўдалося. Але асфальт у перспектыве на новых вуліцах, безумоўна, з’явіцца. Сёлета доўжыцца асфальтаванне дарогі да Войневічаў. І мясцовы СВК, на думку старшыні райвыканкама, абавязкова “адпрацуе” асфальтаваную дарогу. Сельгаспрадпрыемства некалькі апошніх гадоў дэманструе добрыя эканамічныя вынікі, штогод прыбаўляючы каля 10 працэнтаў абаротных сродкаў. Сёлета СВК “Войневічы” хутка узняў ільнотрасту і дапамагае тэхнікай іншым гаспадаркам. Прыбрана з палеткаў салома каласавых, складзена ў месцах захоўвання.